Diari Oficial de la Generalitat Valenciana


Sumari del DOGV 1844, del 14-08-1992 (1992/825690)

RESOLUCIÓ del Conseller d'Obres Públiques, Urbanisme i Transports, de 29 de juliol de 1992, per la qual aprova definitivament la revisió del Pla General d'Ordenació Urbana de Sagunt de les zones al nord del riu Palancia que quedaren suspenses per la Resolució de 14 d'abril de 1992.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1844

Data del DOGV
:   14-08-1992

Secció del DOGV
:   ALTRES DISPOSICIONS

Número del document
:   1992/825690


Data del document
:   29-07-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució del Conseller d'Obres Públiques, Urbanisme i Transports, de 29 de juliol de 1992, per la qual aprova definitivament la revisió del Pla General d'Ordenació Urbana de Sagunt de les zones al nord del riu Palància que quedaren suspeses per la Resolució de 14 d'abril de 1992.  
Vist l'expedient relatiu -à la revisió del Pla General d'Ordenació Urbana de Sagunt, de les zones al nord del riu Palància, part suspesa per la Resolució de 14 d'abril de 1992, del conseller d'Obres Públiques, Urbanisme i Transports.  
Antecedents de fet  
Primer  
El conseller d'Obres Públiques, Urbanisme i Transports va acordar, el 14 d'abril de 1992, en relació amb la revisió del Pla General d'Ordenació Urbana de Sagunt, suspendre el pla en les zones següents, a causa d'aquesta objecció:  
«No queda justificada, d?acord amb l'article 78 de la Llei del Sòl, la classificació com a sòl urbà de l?espai comprés entre el ferrocarril i la CN-340, al nord del nucli urbà, que, si escau, caldrà classificar com a sòl urbanitzable no programat. Així mateix, no queda justificat classificar el nord del riu Palància de sòl urbanitzable programat amb els costos de finançament del desplegament consegüents, el qual s'haurà de qualificar coma sòl urbanitzable no programat.  
Sense que siga necessària una exposició pública nova del document.»  
Segon  
L'Ajuntament de Sagunt va acordar, en les sessions de 26 de maig i de 14 de juliol de 1992, l'aprovació de les rectificacions a la revisió del pla general d'ordenació urbana en compliment de la resolució esmentada, i també la de la part escrita i dels plànols d'esmena.  
Tercera  
La Comissió Territorial d'Urbanisme de València, en la reunió del dia 27 de juliol de 1992, va acordar emetre informe favorable sobre l?expedient de referència.  
Fonaments de dret  
Primer  
De la documentació aportada es dedueix que les zones suspeses al nord del Palància s'han classificat com a sòl urbanitzable no programat, SUNP-1, segons el plànol 17 de classificació del sòl i l'article 223 de les Normes Urbanístiques relatiu al sòl urbanitzable no programat, que s'ha eliminat de la programació per quadriennis i que s'ha inclòs com a sòl urbanitzable no programat en la memòria.  
Segon  
Per a l'aprovació definitiva de l'instrument de planejament tramés per la corporació municipal de Sagunt és competent el Conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme de València, d'acord amb l'article 118.3.a) del text refós de la Llei sobre Règim del Sòl i Ordenació Urbana vigent, de 26 de juny de 1992, en relació amb l'article 135 del Reglament de Planejament i amb l'article tercer del Reglament dels Organs Urbanístics de la Generalitat Valenciana, de 30 de juliol de 1990.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, a proposta de l'Ajuntament de Sagunt i d'acord amb l?informe emés per la Comissió Territorial d'Urbanisme de València, resolc:  
Aprovar definitivament la revisió del Pla General d'Ordenació Urbana de Sagunt, de les zones del nord del riu Palància que quedaren suspeses per la Resolució de 14 d'abril de 1992.  
València, 29 de juliol de 1992.  
El Conseller d'Obres Públiques, Urbanisme i Transports, PS (art. 4, Decret 65/1991, d'abril) el Secretari General: Francisco Puerto Burzuri.